35

  10. การควบคุมภายใน

  คณะกรรมการบริษัท
  ได้ตระหนักถึงความสำคัญของระบบการควบคุมภายในที่จะเป็นกลไกสำคัญในการช่วยลดความเสี่ยงทางธุรกิจ
  , ปกป้องคุ้มครองทรัพย์สิน ,
  ทำให้รายงานทางการเงินเกิดความน่าเชื่อถืออีกทั้งยังเป็นการปกป้องคุ้มครองเงินลงทุนของผู้ถือหุ้นของบริษัท
  จึงได้มอบหมายให้คณะกรรมการตรวจสอบรับผิดชอบในการจัดให้มีระบบการควบคุมภายในที่มีประสิทธิภาพและบริหารความเสี่ยงให้อยู่ในระดับที่เหมาะสม

  ในปี 2553 คณะกรรมการบริษัท และผู้สอบบัญชีอิสระ
  ได้พิจารณาและให้ความเห็นว่าบริษัทได้ปฏิบัติงานอย่างเป็นไปตามขั้นตอนที่กำหนดไว้
  และไม่พบประเด็นความผิดพลาดที่สำคัญ โดยได้ประเมินระบบการควบคุมภายในไว้ดังนี้

10.1 สภาพแวดล้อมของการควบคุมที่ดี (Control Environment)

-   มีการกำหนดนโยบายและระเบียบปฏิบัติต่างๆ ที่ให้ความเป็นธรรมต่อลูกค้า และเอื้อ

ประโยชน์ต่อบริษัทไว้เป็นลายลักษณ์อักษร

-   มีการกำหนดหน้าที่และอำนาจความรับผิดชอบอย่างชัดเจน

-   มีการจัดโครงสร้างองค์กรที่ช่วยให้ฝ่ายบริหารดำเนินงานอย่างมีประสิทธิภาพ

-   ให้ความสำคัญในข้อกำหนดเกี่ยวกับจริยธรรม(Code of conduct) และความ

ซื่อสัตย์สุจริตของฝ่ายบริหารและพนักงาน

  10.2 การประเมินความเสี่ยงที่เหมาะสม (Risk Assessment)

-   มีการพิจารณาและประเมินการดำเนินธุรกิจของบริษัทฯ ว่ามีปัจจัยความเสี่ยงใดบ้างที่จะ

ทำให้เกิดผลกระทบต่อบริษัททั้งจากภายในและภายนอก

-   มีการวิเคราะห์และติดตามโดยกำหนดมาตรการเพื่อลดความเสี่ยงให้อยู่ในระดับที่เหมาะ

สม หากเกิดผลกระทบต่อการดำเนินธุรกิจของบริษัท

  10.3 มีกิจกรรมควบคุมที่ดี (Control Activities)

  กิจกรรมควบคุมที่ดี คือการได้รับการสนองตอบและปฏิบัติตามจากทุกคนในบริษัทในวิธีการ

  และนโยบายที่ฝ่ายบริหารกำหนดขึ้น ได้แก่

-   การกำหนดอำนาจและระดับการอนุมัติรายการที่เหมาะสม เช่น

  บริษัทมีการกำหนดขอบเขตอำนาจหน้าที่ และวงเงินอำนาจอนุมัติของฝ่ายบริหารในแต่ละ

ระดับไว้อย่างชัดเจนและเป็นลายลักษณ์อักษร

มีการแบ่งแยกหน้าที่ความรับผิดชอบในงานด้านต่างๆ ต่อไปนี้ออกจากกันโดยเด็ดขาดเพื่อเป็น

การตรวจสอบซึ่งกันและกัน คือ 1. หน้าที่อนุมัติ 2. หน้าที่บันทึกรายการทางบัญชีและข้อมูล

สารสนเทศและ 3. หน้าที่ในการดูแลจัดเก็บทรัพย์สิน

36

การอนุมัติให้ทำธุรกรรมกับผู้ที่เกี่ยวข้องที่มีผลผูกพันบริษัทในระยะยาว เช่น

สัญญาซื้อขายการกู้ยืม , การค้ำประกัน ได้มีการติดตามให้ปฏิบัติตามเงื่อนไขที่ตกลงกันไว้ตลอด

ระยะเวลาของสัญญาที่มีผลผูกพันบริษัท

-   มีการแบ่งแยกหน้าที่ที่อาจเอื้อให้เกิดการกระทำทุจริตออกจากกัน

-   มีการปฏิบัติตามกฎหมายและข้อบังคับที่เกี่ยวข้อง

  10.4 มีระบบสารสนเทศและการสื่อสารข้อมูลที่ดี (Information and Communication)

-   มีการนำเสนอข้อมูลที่สำคัญต่อฝ่ายบริหารและคณะกรรมการบริษัท ในการตัดสินใจ

อย่างเพียงพอและทันต่อเหตุการณ์

-   มีหลักปฏิบัติในการจัดเก็บเอกสารทางการเงินไว้ครบถ้วนเป็นหมวดหมู่ที่สามารถตรวจ

สอบได้ ในกรณีสงสัยในพฤติการณ์ที่ไม่สุจริต จะมีการตั้งคณะกรรมการสอบสวน และมีกล่อง

แสดงความคิดเห็นติดไว้ที่บริษัท

-   บริษัทฯ มีการเปิดเผยข้อมูลเกี่ยวกับรายการระหว่างกันกับกิจการที่เกี่ยวข้องกันอย่างถูกต้อง

ครบถ้วน เช่นการซื้อขายสินค้าและการบริการกับกิจการที่เกี่ยวข้องกัน

  10.5 มีระบบการติดตามและประเมินผลที่ดี (Monitoring and Evaluation)

-   บริษัทได้ทำการปรับปรุงแก้ไขการปฏิบัติงานให้สอดคล้องกับสถานการณ์ที่เปลี่ยนแปลง

ไป และติดตามประเมินผลการปฏิบัติงานดังกล่าวให้บรรลุวัตถุประสงค์ตามนโยบายที่กำหนดไว้ของ

คณะกรรมการบริษัท

-   บริษัทจัดให้มีการตรวจสอบและติดตามประเมินผลการปฏิบัติงานตามระบบการควบคุม

ภายในที่วางไว้อย่างสม่ำเสมอ

-   บริษัทได้กำหนดให้การรายงานผลการตรวจสอบ ต้องรายงานตรงต่อคณะกรรมการ ตรวจสอบ
    โดยกรรมการตรวจสอบเห็นชอบในการจัดจ้างบริษัท มัลติพลัสคอนซัลติ้ง จำกัด
    เป็นผู้ตรวจสอบภายในของบริษัทฯ ในระหว่างปี 2553
    ผู้ตรวจสอบภายในได้ปฏิบัติงานตรวจสอบ
    และสรุปรายงานผลการตรวจสอบต่อคณะกรรมการตรวจสอบ ตามหัวข้อการตรวจสอบดังนี้

1) การตรวจสอบการปฏิบัติงานให้สำเร็จตามสัญญาก่อสร้างของผู้รับเหมาก่อสร้าง
โดยสำนักงานตรวจสอบ ได้เข้าปฏิบัติงานในวันที่ 30 มีนาคม และวันที่ 1,8 เมษายน 2553
โดยการสุ่มเลือกสัญญาก่อสร้าง ที่มีการดำเนินการในช่วงเวลาตั้งแต่วันที่ 1 กันยายน 2552 ถึงวันที่
31 มกราคม 2553 โดยมีวัตถุประสงค์ในการตรวจสอบเพื่อ

1.1 สอบทานเงื่อนไขการว่าจ้างตามสัญญา

1.2 เพื่อสรุปว่าผู้รับเหมาปฏิบัติงานได้สำเร็จตามสัญญาก่อสร้างได้มากน้อยเพียงไร

โดยคณะกรรมการตรวจสอบได้รับทราบรายงานผลการตรวจสอบของผู้ตรวจสอบภายใน
และมีความเห็นเกี่ยวกับรายงานของผู้ตรวจสอบภายในที่ไม่ได้ระบุรายละเอียดสาเหตุของการก่อสร้าง
ที่ไม่เสร็จตามกำหนดสัญญาที่ทำไว้ในรายงานการตรวจสอบ
ซึ่งผู้ตรวจสอบภายในได้ชี้แจงว่าการตรวจสอบสาเหตุของการก่อสร้าง

37

ที่ไม่เสร็จตามกำหนด จะอยู่ในแผนการตรวจสอบในครั้งถัดไป โดยในการตรวจสอบครั้งนี้มีขอบเขต
และวัตถุประสงค์การตรวจสอบเพื่อสรุปผลการปฏิบัติงานของผู้รับเหมาก่อสร้างว่า
ปฏิบัติงานได้สำเร็จตามสัญญาก่อสร้างได้มากน้อยเพียงไร และเน้นการสอบทานสัญญาก่อสร้าง
และเงื่อนไขต่างๆ ตามสัญญาก่อสร้างในภาพรวม
และจะทำการเจาะรายละเอียดสาเหตุของการส่งงานล่าช้ากว่ากำหนดในการตรวจสอบในครั้งถัดไป

2) การตรวจสอบการปฏิบัติงานให้สำเร็จตามสัญญาก่อสร้างของผู้รับเหมาโครงการ “ชวนชื่นโมดัส
แจ้งวัฒนะ” และโครงการ “ชวนชื่นโมดัส เซนโทร”
โดยสำนักงานตรวจสอบได้เข้าปฏิบัติงานในวันที่ 15-16 , 21-23 และ 30 กรกฎาคม 2553
โดยการสุ่มเลือกสัญญาก่อสร้างที่มีการดำเนินการในช่วงเวลาตั้งแต่วันที่ 1 กันยายน 2552 ถึงวันที่
31 มกราคม 2553 โดยมีวัตถุประสงค์ในการตรวจสอบเพื่อ

2.1 สรุปสาเหตุการส่งงานล่าช้ากว่ากำหนด

2.2 สอบทานยอดรวมค่าวัสดุที่ผู้รับเหมาสั่งผ่านบริษัทฯ ในแต่ละงวด ถูกต้องครบถ้วนหรือไม่

2.3 การจ่ายเงินค่าจ้างเหมาสุทธิหลักหักเงินค่าวัสดุที่ผู้รับเหมาสั่งผ่านบริษัทฯ เป็นไปอย่างถูกต้อง
ครบ-ถ้วนหรือไม่

การสอบทานการปฏิบัติงานตามสัญญาก่อสร้างของผู้รับเหมาก่อสร้าง
มีสาเหตุของการส่งงานล่าช้ากว่ากำหนด ดังนี้

โครงการชวนชื่นโมดัส เซนโทร สาเหตุล่าช้าเพราะผู้รับเหมารับงานก่อสร้างไว้หลายแปลง
และประกอบกับเข้าฤดูฝนมีการขุดท่อเทถนนจึงประสบปัญหาในด้านขนส่ง
รวมทั้งการจัดหาวัสดุก่อสร้างที่บริษัทฯ ต้องจัดหาให้บางรายการไม่เพียงพอแก่การใช้งาน,
บางรายการรอคิวติดตั้ง และบางรายการเป็นสินค้าขาดตลาด เป็นต้น ซึ่งผู้รับเหมาที่ประสบปัญหา
ได้แก่ บริษัท เจริญสุข จำกัด , นายพงษ์พัฒน์ พงษ์สามภาพ , หจก.ธนธัชนวัตกรรม
และนายธนภัทร ถีระแก้ว เป็นต้น โดยพิจารณาจากหนังสือขออนุมัติลดหย่อนค่าปรับทำงานเกินสัญญา
ที่ฝ่ายโครงการก่อสร้างจัดทำเสนอส่งให้แก่บริษัทฯ

โครงการชวนชื่นโมดัส แจ้งวัฒนะ สาเหตุล่าช้าเพราะผู้รับเหมารับงานก่อสร้างไว้หลายแปลง
และผู้รับเหมาบางรายประสบภาวะขาดสภาพคล่องทางการเงิน ได้แก่ บริษัท อาร์เจนโต้ อาร์เต้
จำกัด เป็นต้น และเนื่องจากการจัดหาวัสดุก่อสร้างที่บริษัทฯ
ต้องจัดหาให้บางรายการไม่เพียงพอแก่การใช้, บางรายการต้องรอคิวติดตั้ง
และบางรายการเป็นสินค้าขาดตลาด เป็นต้น ซึ่งผู้รับเหมาที่ประสบปัญหา ได้แก่ บริษัท อาร์เจนโต้
อาร์เต้ จำกัด และหจก.ธนธัชนวัตกรรม เป็นต้น
โดยพิจารณาจากหนังสือขออนุมัติลดหย่อนค่าปรับทำงานเกินสัญญา
ที่ฝ่ายโครงการก่อสร้างจัดทำเสนอส่งให้แก่บริษัทฯ

การสอบทานยอดรวมค่าวัสดุที่ผู้รับเหมาสั่งผ่านบริษัทฯ ในแต่ละงวดถูกต้องครบถ้วนหรือไม่

จากการตรวจใบสั่งของเป็นจำนวนทั้งหมด 60 ใบ ที่มีการสั่งวัสดุผ่านทางบริษัทฯ พบว่า
เจ้าหน้าที่ผู้ปฏิบัติงานทั้งฝ่ายจัดซื้อและฝ่ายบัญชี ได้ดำเนินการโดยถูกต้องตามระเบียบและวิธีปฏิบัติ
โดยเฉพาะเจ้าหน้าที่ฝ่ายบัญชีได้ปฏิบัติงานด้วยความระมัดระวังรอบคอบในการดูแลควบคุมตรวจสอบงานส่วนดังกล่าวนี้
นอกจากตรวจสอบข้อมูลตามใบสั่งของแล้ว ยังมีการสอบทานกับ BOQ
เพื่อตรวจสอบถึงปริมาณการใช้งานด้วย

38

การจ่ายเงินค่าจ้างเหมาสุทธิหลังหักเงินค่าวัสดุที่ผู้รับเหมาสั่งผ่านบริษัทฯ
เป็นไปอย่างถูกต้องครบถ้วนหรือไม่

จากการเลือกสุ่มสอบทานการจ่ายเงินค่าจ้างเหมาสุทธิหลังหักเงินค่าวัสดุที่ผู้รับเหมาสั่งผ่านบริษัทฯ
ในโครงการดังกล่าวข้างต้นทั้ง 2 โครงการ จำนวน 9 แปลง นั้น
เจ้าหน้าที่ฝ่ายบัญชีได้ปฏิบัติงานด้วยความรอบคอบและระมัดระวังเป็นอย่างดี บริษัทฯ
ได้จ่ายเงินค่าจ้างเหมาสุทธิถูกต้อง

3) การตรวจสอบการปฏิบัติงานให้สำเร็จตามสัญญาก่อสร้างของผู้รับเหมา โครงการ
“ชวนชื่นอ่อนนุช และชวนชื่นอ่อนนุช2” , โครงการ “ชวนชื่นประชาอุทิศ” และโครงการ
“ชวนชื่นเพชรเกษม81” โดยสำนักงานตรวจสอบได้เข้าปฏิบัติงานในวันที่ 25-27 สิงหาคม และ
วันที่ 2-3 กันยายน 2553 โดยการสุ่มเลือกสัญญาก่อสร้างที่มีการดำเนินการในช่วงเวลาตั้งแต่วันที่
1 กันยายน 2552 ถึงวันที่ 31 มกราคม 2553

การสอบทานการปฏิบัติงานตามสัญญาก่อสร้างของผู้รับเหมาก่อสร้าง
มีสาเหตุของการส่งงานล่าช้ากว่ากำหนด ดังนี้

โครงการชวนชื่นอ่อนนุชและอ่อนนุช 2 สาเหตุล่าช้าเพราะผู้รับเหมารับงานก่อสร้างไว้หลายแปลง ,
ประกอบกับมีการเร่งโอนบ้านพร้อมกันหลายแปลง รวมทั้งการติดตามแก้ไขงานให้ลูกค้า
ซึ่งผู้รับเหมาที่รับงานของโครงการนี้มีรายเดียว คือบริษัท สันติวิริยะ จำกัด
โดยพิจารณาจากหนังสือขออนุมัติลดหย่อนค่าปรับทำงานเกินสัญญาที่ฝ่ายโครงการก่อสร้างจัดทำเสนอส่งให้แก่บริษัทฯ

โครงการชวนชื่นประชาอุทิศ
สาเหตุล่าช้าเพราะรอการจัดหาวัสดุก่อสร้างบางรายการไม่เพียงพอแก่การใช้งาน ,
บางรายการต้องรอคิวติดตั้ง และบางรายการเป็นการรอวัสดุที่ลูกค้าจัดหาเอง เป็นต้น
ซึ่งผู้รับเหมาที่ประสบปัญหาดังกล่าว คือ หจก.นำชัยคอนสตรัคชั่น , นายนิยม สงครามพล ,
นางสาวคณชา พูลจันทร์ และนายแดง โนนสันเทียะ
โดยพิจาณาจากหนังสือขออนุมัติลดหย่อนค่าปรับทำงานเกินสัญญาที่ฝ่ายโครงการก่อสร้างจัดทำเสนอส่งให้แก่บริษัทฯ

โครงการชวนชื่นเพชรเกษม 81
สาเหตุล่าช้าเพราะผู้รับเหมาบางรายถูกดึงไปทำงานให้ทางหน่วยงานโครงการ,
บางรายติดเร่งงานก่อสร้างแปลงอื่น และบางรายก่อสร้างอยู่ในช่วงฤดูฝน เป็นต้น
ซึ่งผู้รับเหมาที่ประสบปัญหาดังกล่าว คือ นางสาวชูศรี บุญโสม , นายสำราญ วึกประโคน ,
นายชลอ แตงชุมพล และนางสาวณัฐกฤตา เปลี่ยนแฉ่ง
โดยพิจารณาจากหนังสือขออนุมัติลดหย่อนค่าปรับทำงานเกินสัญญาที่ฝ่ายโครงการก่อสร้างจัดทำเสนอส่งให้แก่บริษัทฯ

การสอบทานยอดรวมค่าวัสดุที่ผู้รับเหมาสั่งผ่านบริษัทฯ ในแต่ละงวดถูกต้องครบถ้วนหรือไม่

จากการตรวจสอบใบสั่งของเป็นจำนวนทั้งหมด 88 ใบ ที่สั่งวัสดุผ่านทางบริษัทฯ พบว่า
เจ้าหน้าที่ผู้ปฏิบัติงาน ทั้งฝ่ายจัดซื้อและฝ่ายบัญชีได้ดำเนินการโดยถูกต้องตามระเบียบและวิธีปฏิบัติ
โดยเฉพาะเจ้าหน้าที่ฝ่ายบัญชี
ได้ปฏิบัติงานด้วยความระมัดระวังรอบคอบในการดูแลควบคุมตรวจสอบงานส่วนดังกล่าวนี้
นอกจากตรวจสอบข้อมูลตามใบสั่งของแล้วยังมีการสอบทานกับ BOQ
เพื่อตรวจสอบถึงปริมาณการใช้งานด้วย

39

การจ่ายเงินค่าจ้างเหมาสุทธิหลังหักเงินค่าวัสดุที่ผู้รับเหมาสั่งผ่านบริษัทฯ
เป็นไปอย่างถูกต้องครบถ้วนหรือไม่

จากการเลือกสุ่มสอบทานการจ่ายเงินค่าจ้างเหมาสุทธิหลังหักเงินค่าวัสดุที่ผู้รับเหมาสั่งผ่านบริษัทฯ
ในจำนวน 9 แปลง พบว่า บริษัทฯ ได้จ่ายเงินค่าจ้างเหมาสุทธิถูกต้อง
และจากการตรวจสอบการบันทึกต้นทุนก่อสร้างพบว่าได้บันทึกถูกต้อง โดยบริษัทฯ
จะบันทึกต้นทุนก่อสร้างจากสัญญาก่อสร้างหักด้วยเงินค่าดำเนินการ, ค่าปรับ, งานอื่นที่บริษัทฯ
ทำแทนให้แก่ผู้รับเหมา อาทิเช่น งานทาสี เป็นต้น

โดยคณะกรรมการตรวจสอบได้รับทราบรายงานผลการตรวจสอบของผู้ตรวจสอบภายใน
และมีความเห็นเกี่ยวกับรายงานการตรวจสอบภายใน
ในเรื่องการส่งงานก่อสร้างของผู้รับเหมาก่อสร้างล่าช้ากว่ากำหนด
โดยคำนึงถึงผลกระทบที่มีกับลูกค้ามากน้อยเพียงใด
และเสนอให้ทางผู้ตรวจสอบภายในแนะแนวทางในการแก้ไขปัญหาที่ทำให้เกิดการก่อสร้างล่าช้า
ในแต่ละประเด็นที่ได้ตรวจพบ เพื่อให้บริษัทฯ
ได้นำแนวทางแก้ไขปัญหาไปพิจารณาเพื่อดำเนินการต่อไป

4) การตรวจสอบการจ่ายค่าแรง

โดยสำนักงานตรวจสอบได้เข้าปฏิบัติงานในวันที่ 16 , 22 และ 29 พฤศจิกายน 2553
โดยการสุ่มเลือกตรวจสอบค่าแรงคนงานรายวันและชั่วคราว งวด 1-15 พฤศจิกายน 2553
ซึ่งทำการตรวจภาคสนามเพื่อสังเกตุการณ์ดูการจ่ายค่าแรงงานจริงที่โครงการ จำนวน 2 โครงการ
คือ ชวนชื่นโมดัส แจ้งวัฒนะ และโครงการชวนชื่นโมดัส เซนโทรในวันที่ 16 พฤศจิกายน 2553
และสุ่มเลือกตรวจการจ่ายค่าแรงคนงานในเดือนตุลาคม 2553 ของทุกโครงการ
โดยมีวัตถุประสงค์ในการตรวจสอบเพื่อ

4.1 สอบทานข้อพิพาท หรือข้อร้องเรียนทางแรงงาน ว่ามีหรือไม่อย่างไร

4.2 สอบทานหลักเกณฑ์และวิธีการในการจ่ายค่าแรงงาน
โดยเฉพาะอย่างยิ่งการจ่ายด้วยเงินสดว่ามีหลักเกณฑ์วิธีการเหมาะสมหรือไม่ อย่างไร

จากการสอบทานข้อพิพาทหรือข้อร้องเรียนทางแรงงาน โดยการสอบถามจากเจ้าหน้าที่ พบว่า
ไม่มีข้อพิพาทหรือข้อร้องเรียนทางแรงงาน

จากการเลือกสุ่มตรวจเอกสารการจ่ายค่าแรงของทุกโครงการในเดือนตุลาคม 2553 นั้น พบว่า
เจ้าหน้าที่ผู้ปฏิบัติงาน ได้ปฏิบัติตามกฎระเบียบและวิธีปฏิบัติที่บริษัทกำหนดไว้
จากการสุ่มตรวจสอบโดยการทดสอบการคำนวณและตรวจเช็คตัวเลขวันทำงานกับบัตรตอก
และใบสำคัญจ่ายค่าแรงคนงานรายวันและชั่วคราว พบว่า ถูกต้อง
และการคำนวณเงินค่าจ้างแรงงานถูกต้อง